Wiydza

Wiydza – niyjednoznaczne pojyńcie, kere we nojszyrszym synsie idzie rozumieć jako rezultat wszelkich możebnych aktōw poznanio, a we wynższym znaczyniu jako wszyjskie wiarogodne informacyje ô rzeczywistości społym ze grajfkōm do jejich używanio.

Ôkryślynie wiydza czynsto bywo przirōwnowano do nauki. Jeźli je ôna definiowano jako wiadōmości, kere idzie fasnōńć dziynka podszukowaniōm to ôba ôkryślynia majōm jednake znaczynie. We szyrokim znaczyniu wiydza to wszelki zbiōr informacyjōw, poglōndōw, a nawet wierzyń, kere uwożo sie za wertowne poznawczo abo praktycznie. We takim przipadku pojyńcie to niy ma nic spōlnego ze naukōm, a to skuli tego, co niy zakłodo kōnieczności dowodzynio głoszōnych twiyrdzyń za pōmocōm procedur uznanych we nauce. Czynsto tyż ôdnosi sie do zjawisk, kerych niy idzie badać naukowo abo zawiyro twiyrdzynia prōmp sporne ze naukowymi.

Ôsobliwym przipadkym wiydzy je pseudonauka, przeto informacyje, tyoryje a badawcze metody, kere prōbuje sie podnieś do miana nauki, nale z roztōmajtych prziczyn niy idzie im prziznać takigo sztatusu.

Kategoryjo:Nauka
Kategoryjo:Wiydza
Kategoryjo:Epistemologijo